Document ID: /roh_data/filtered/fineweb-2-filterrobots_roh.jsonl.gz/29704

Tenor la Chas'alva vulan ins proteger uschia ils sistems ecologics singulars, sco era ils interess dals pievels indigens. Bloccà èn la «Tschuktensee» e la mar «Beaufort» da la vart dals Stadis Unids e la cumpletta mar arctica da vart da Canada.
Il privel da contaminar l'ambient cun ieli duai uschia vegnir minimà. Obama vul era bloccar diversas parts a la costa da l'ost da l'USA. Davent dal cunfin al nord enfin giu a Virginia. Lizenzas gia en funcziun duain dentant betg esser pertutgadas.
Per il scumond ha Obama fatg diever d'ina lescha dals onns 50. Ses successur Donald Trump aveva annunzià da tschentar ils interess da l'industria dad ieli en il center. El n'ha dentant strusch pussaivladads da revocar il pass che Obama ha fatg.
RR novitads 06:00